text: [{"text_idx": "#000001", "text": "Fj\u00f8lmi\u00f0lar la\u0301tast ikki um vo\u0301n, at vestanlondini ste\u00f0ga\u00f0u fri\u00f0artilgongd"}, {"text_idx": "#000002", "text": "Ho\u0301ast u\u0301tsagnirnar fra\u0301 i\u0301sraelska fors\u00e6tisra\u0301\u00f0harranum, Naftali Bennet, ukrainska politikkaranum, Roman Romanyuk, i\u0301 Ukrainska Pravda, og turkiska uttanri\u0301kisra\u0301\u00f0harranum, Mevlut Cavusoglu, allar byggja undir somu fatan, at ta\u00f0 vo\u0301ru vestanlondini, sum forpurra\u00f0u fri\u00f0artilgongdina millum Russland og Ukraina, so la\u0301tast sto\u0301ru mi\u00f0larnir ikki um vo\u0301n."}, {"text_idx": "#000003", "text": "Noah Carl skrivar solei\u00f0is a\u0301 DailySceptic:"}, {"text_idx": "#000004", "text": "Sum eg vi\u0301sti a\u0301 i\u0301 eini undanfarnari grein, so avdu\u0301ka\u00f0i fyrrverandi i\u0301sraelski fors\u00e6tisra\u0301\u00f0harrin Naftali Bennett i\u0301 eini samr\u00f8\u00f0u herfyri, at ta\u00f0 vo\u0301ru lei\u00f0arar u\u0301r vestanlondunum, sum blokera\u00f0u fyri einum uppskoti um fri\u00f0aravtalu millum Russland og Ukraina. (A\u0301 Hinvegin skriva\u00f0u vit um samr\u00f8\u00f0una vi\u00f0 Bennet her.)"}, {"text_idx": "#000005", "text": "Ta\u00f0 s\u00e6r u\u0301t til at vera ein viss o\u0301semja um neyvu or\u00f0ingarnar hja\u0301 Bennet, eftirsum samr\u00f8\u00f0an var a\u0301 hebraiskum. Eg bygdi mi\u0301na endurgeving a\u0301 undirtekstirnar hja\u0301 Youtube, har ta\u00f0 var ty\u0301tt til \u201cThey blocked it\u201d (a\u0301 f\u00f8royskum - tey/teir blokera\u00f0u ta\u00f0, also uppskoti\u00f0 um fri\u00f0aravtalu). Men onnur halda upp a\u0301, at hann seg\u00f0i, \u201cThey broke off negotiations\u201d (a\u0301 f\u00f8royskum a\u0301lei\u00f0: Teir/tey slitu samra\u0301\u00f0ingarnar) Hvussu er og ikki, so skein ta\u00f0 greitt i\u0301gj\u00f8gnum, at ta\u00f0 vo\u0301ru vestanlondini, sum for\u00f0a\u00f0u samra\u0301\u00f0ingunum, sum kundu havt leitt til eina fri\u00f0aravtalu."}, {"text_idx": "#000006", "text": "Ta\u00f0 sum er enn meira sigandi, er ors\u00f8kin, Bennet gav fyri, at vestanlondini gj\u00f8rdu solei\u00f0is, nevniliga \u201cat halda a\u0301 at banka Putin.\u201d Hetta passar neyvt saman vi\u00f0 ti\u0301 sum Roman Romanyuk greiddi fra\u0301 (i\u0301 Ukrainska Pravda, red.), um hvi\u0301 vesturlendsku lei\u00f0ararnir vo\u0301ru i\u0301mo\u0301ti samra\u0301\u00f0ingum i\u0301 a\u0301pri\u0301l ma\u0301na\u00f0a:"}, {"text_idx": "#000007", "text": "\u201cSamb\u00e6rt keldum hja\u0301 Ukrainska Pravda, i\u00f0 eru n\u00e6r Zelenskyy, hev\u00f0i bretski fors\u00e6tisra\u0301\u00f0harrin, Boris Johnson, sum n\u00e6rum uttan a\u0301varing troppa\u00f0i upp i\u0301 h\u00f8vu\u00f0ssta\u00f0num, tveir einfaldar bo\u00f0skapir vi\u00f0 s\u00e6r."}, {"text_idx": "#000008", "text": "Fyrsti var, at Putin er ein kri\u0301gsbrotsma\u00f0ur, i\u00f0 eigur at ver\u00f0a try\u0301stur, ikki at sessast vi\u00f0 samra\u0301\u00f0ingarbor\u00f0i\u00f0 vi\u00f0."}, {"text_idx": "#000010", "text": "\"Handan vitjanina og or\u00f0ini fra\u0301 Johnson liggur no\u0301gv meira enn ein einf\u00f8ld aftran at gera semjur vi\u00f0 Russland. Samla\u00f0u vestanlondini, sum i\u0301 februar h\u00f8vdu skoti\u00f0 upp, at Zelensku skuldi geva skarvin yvir og ry\u0301ma, hildu nu\u0301 at Putin var ikki so alma\u0301ttugur, sum tey h\u00f8vdu i\u0301mynda s\u00e6r hann. Harafturat var m\u00f8guleikin har nu\u0301, at \u201ctry\u0301sta hann.\u201d Og vestanlondini ynskja at ny\u0301ta tann m\u00f8guleikan.\""}, {"text_idx": "#000011", "text": "Sum Caitlin Johnstone vi\u0301sir a\u0301, so passar hetta eisini vi\u00f0 ta\u00f0, sum turkiski uttanri\u0301kisra\u0301\u00f0harrin, Mevlut Cavusoglu seg\u00f0i 20. apri\u0301l seinasta a\u0301r (Turkaland var vertur fyri samra\u0301\u00f0ingar i\u0301 apri\u0301l, Hvi\u0301tarussland i\u0301 mars, ritsj.):"}, {"text_idx": "#000012", "text": "\"Eftir at uttanri\u0301kisra\u0301\u00f0harrarnir i\u0301 NATO h\u00f8vdu hittst, var ta\u00f0 fatanin at ... har vo\u0301ru n\u00f8kur av NATO-limalondunum, i\u00f0 vildu hava kri\u0301ggi\u00f0 at halda a\u0301, lata kri\u0301ggi\u00f0 halda fram og Russland viknar. Tey leggja ikki no\u0301gv i\u0301 st\u00f8\u00f0una i\u0301 Ukraina.\""}, {"text_idx": "#000013", "text": "So her hava vit ein NATO uttanri\u0301kisra\u0301\u00f0harra, ein (ukrainskan, ritstj.) journalist vi\u00f0 keldum \u201cn\u00e6r Zelensky\u201d og ein fyrrverandi i\u0301sraelskan fors\u00e6tisra\u0301\u00f0harra, sum allir siga, at lei\u00f0ararnir i\u0301 vestanlondunum vo\u0301ru i\u0301mo\u0301ti eini fri\u00f0aravtalu, ti\u0301 teir vildu \u201ctry\u0301sta\u201d, \u201cknu\u0301sa\u201d ella gera Putin veikari."}, {"text_idx": "#000014", "text": "Hetta tykist sum avdu\u0301kingar vi\u00f0 ti\u0301\u00f0indavir\u00f0i i\u0301, ger ta\u00f0 ikki? Ikki samb\u00e6rt meginstreymsmi\u00f0lunum."}, {"text_idx": "#000016", "text": "Poengi\u00f0 her er ikki, at partarnir pu\u0301ra sikkurt vo\u0301ru komnir til s\u00e6ttis um eina fri\u00f0aravtalu, h\u00f8vdu vestanlondini ikki lagt uppi\u0301. Ta\u00f0 kunnu vit ikki vita. Poengi\u00f0 er: Vit hava sannf\u00f8randi pro\u0301vtilfar, um at vesturlendskir lei\u00f0arar syrgdu fyri at samra\u0301\u00f0ingar, sum kundu havt enda\u00f0 vi\u00f0 eini fri\u00f0aravtalu, vo\u0301ru ste\u00f0ga\u00f0ar, ti\u0301 teir vildu gera Russland veikari."}, {"text_idx": "#000017", "text": "Um vit ikki telja Tucker Carlson og nakrar minni kendar mi\u00f0lar uppi\u0301, hvi\u0301 hava mi\u00f0larnir so ikki dekka\u00f0 hetta? Ein av yvirskriftunum a\u0301 heimasi\u0301\u00f0uni hja\u0301 BBC i\u0301me\u00f0an eg skrivi hetta, er \u2018Rihanna avdu\u0301kar at hon er upp a\u0301 vegin i\u0301 Super Bowl framf\u00f8rsluni\u2019. Hvat inniheldur meira ti\u0301\u00f0indavir\u00f0i: Perso\u0301nliga li\u0301vi\u00f0 hja\u0301 Rihannu, ella avdu\u0301kingin, at lei\u00f0ararnir i\u0301 vestanlondunum kunnu hava sabotera fri\u00f0in?"}, {"text_idx": "#000018", "text": "Eg komi i\u0301 tankar um hetta meme\u2019i\u00f0:"}, {"text_idx": "#000019", "text": "Fyri n\u00f8krum d\u00f8gum si\u0301\u00f0ani fo\u0301r ein journalistur fra\u0301 BBC Ukraina upp og klemma\u00f0i Zelensky a\u0301 einum ti\u0301\u00f0indafundi. Hvussu so no\u0301gv tu\u0301 tekur undir vi\u00f0 eini a\u0301vi\u0301sari s\u00f8k, so eigur tu\u0301 sum journalistur at sy\u0301na eitt minstama\u0301l av o\u0301heftni. At d\u00f8ma u\u0301t fra\u0301 hesari hendingini, so hev\u00f0i eg ikki rokna\u00f0 vi\u00f0 nakrari dramatiskari broyting i\u0301 fj\u00f8lmi\u00f0ladekninginum."}, {"text_idx": "#000020", "text": "H\u00f8vundur: Noah Carl a\u0301 DailySceptic"}, {"text_idx": "#000022", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000023", "text": "Mest lisi\u00f0 a\u0301 Hinvegin Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum teksti Uttanlands \"Einki passar, sum vit hoyra\" - brot u\u0301r samr\u00f8\u00f0u millum Tucker Carlson og Douglas McGregor - vi\u00f0 f\u00f8 teksti Uttanlands Jeff Sachs, professari um hvi\u0301 vit eru tryggari sum o\u0301heft, NATO og upprunan til kri\u0301ggi\u00f0 i\u0301 Ukraina Uttanlands KVO\u0308KING i\u0301 summarfri\u0301 Innanlands Vit taka saman um ti\u0301\u00f0indavikuna, i\u00f0 fo\u0301r 17. mars 2023 Innanlands Hvat siga \u201cni\u00f0url\u00e6singar-skj\u00f8lini\u201d okkum Uttanlands Sta\u00f0fest enn einafer\u00f0: Munnbind gera ongan mun fyri koronu ella influensu Uttanlands Sveisarar krevja fo\u0301lkaatkv\u00f8\u00f0u um at varveita rei\u00f0an pening Uttanlands Videos Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum tekstiUttanlands \"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 tekstiUttanlands"}, {"text_idx": "#000024", "text": "Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum teksti Uttanlands \"Einki passar, sum vit hoyra\" - brot u\u0301r samr\u00f8\u00f0u millum Tucker Carlson og Douglas McGregor - vi\u00f0 f\u00f8 teksti Uttanlands Jeff Sachs, professari um hvi\u0301 vit eru tryggari sum o\u0301heft, NATO og upprunan til kri\u0301ggi\u00f0 i\u0301 Ukraina Uttanlands KVO\u0308KING i\u0301 summarfri\u0301 Innanlands Vit taka saman um ti\u0301\u00f0indavikuna, i\u00f0 fo\u0301r 17. mars 2023 Innanlands Hvat siga \u201cni\u00f0url\u00e6singar-skj\u00f8lini\u201d okkum Uttanlands Sta\u00f0fest enn einafer\u00f0: Munnbind gera ongan mun fyri koronu ella influensu Uttanlands Sveisarar krevja fo\u0301lkaatkv\u00f8\u00f0u um at varveita rei\u00f0an pening Uttanlands"}, {"text_idx": "#000026", "text": "\"Einki passar, sum vit hoyra\" - brot u\u0301r samr\u00f8\u00f0u millum Tucker Carlson og Douglas McGregor - vi\u00f0 f\u00f8 teksti"}, {"text_idx": "#000027", "text": "Jeff Sachs, professari um hvi\u0301 vit eru tryggari sum o\u0301heft, NATO og upprunan til kri\u0301ggi\u00f0 i\u0301 Ukraina"}, {"text_idx": "#000028", "text": "Vit taka saman um ti\u0301\u00f0indavikuna, i\u00f0 fo\u0301r 17. mars 2023"}, {"text_idx": "#000029", "text": "Sta\u00f0fest enn einafer\u00f0: Munnbind gera ongan mun fyri koronu ella influensu"}, {"text_idx": "#000030", "text": "Sveisarar krevja fo\u0301lkaatkv\u00f8\u00f0u um at varveita rei\u00f0an pening"}, {"text_idx": "#000031", "text": "Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum tekstiUttanlands \"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 tekstiUttanlands"}, {"text_idx": "#000032", "text": "\"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 teksti"}]